
RAPORT DE SPECIALITATE

Subsemnatul Iamandi Ion, șef serviciu SPCLEP și administrație, analizând Proiectul de hotărâre privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni, pentru anul şcolar 2025-2026, am constatat următoarele:
	Reţeaua şcolară din oraşul Boldeşti-Scăeni propusă spre aprobare, pentru anul şcolar în curs, este constituită  în următoarea structură:
1. Liceul Tehnologic „Teodor Diamant” Oraşul Boldeşti-Scăeni;
2. Școala Gimnazială „Mihai Viteazul”, Oraşul Boldeşti-Scăeni, cu următoarele unităţi de învăţământ preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3.  Școala Gimnazială nr. 2, Oraşul Boldeşti-Scăeni, cu următoarele unităţi de învăţământ preuniversitar arondate :
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5;
- Creşa de copii;
4. Școala de Subofițeri de Pompieri și Protecție Civilă „Pavel Zăgănescu”  Boldeşti-Scăeni.
În baza prevederilor Metodologiei privind procesul de organizare a reţelei şcolare a unităţilor de învăţământ preuniversitar,  aprobată prin Ordinul Ministrului Educaţiei Naţionale nr. 6800/2023, am solicitat, prin adresa nr. 17953/1.11.2024, Inspectoratului Şcolar Prahova emiterea avizului conform pentru structura reţelei şcolare, pentru anul şcolar 2025-2026, în structura mai sus prezentată. Prin adresa nr.9304/19.11.2024 înregistrată la primăria oraşului sub nr. 17953/19.11.2024 Inspectoratul Şcolar Judeţean Prahova ne-a transmis avizul conform pentru organizarea reţelei şcolare pentru anul şcolar 2025-2026 solicitând, totodată, adoptarea hotărârii de consiliu, până la data de 20.12.2024.
Având în vedere cele mai sus precizate, consider că iniţierea acestui proiect de hotărâre este necesară.

